laion/Wikipedia-Exotic huggingface dataset:
তানভিন সুইটি

তানভিন সুইটি (জন্ম ৩০ আগস্ট) একজন বাংলাদেশী মডেল, টেলিভিশন, মঞ্চ এবং চলচ্চিত্র অভিনেত্রী। ২০০৫ সাল নাগাদ তিনি শত টেলিভিশন নাটকে অভিনয় করেছিলেন। সুইটি ১৯৯১ সালে আফজাল হোসেনের ডায়মন্ড ব্র্যান্ডের বিজ্ঞাপন দিয়ে তার কর্মজীবন শুরু করেন। সুইটি ট্রুপে থিয়েটার গ্রুপ নামক একটি থিয়েটারে যোগ দেন। প্রথমে তিনি সৈয়দ শামসুল হকের পায়ের আওয়াজ পাওয়া যায় নাটকে অভিনয় করেন। এরপর তিনি ‘স্পর্ধা’, ‘কৃতদাস’, ‘তোমরাই’, ‘কৃষ্ণকান্তের উইল’, ‘মেরাজ ফকিরের মা’, ‘মেহেরজান আরেকবার’সহ অনেক মঞ্চ নাটকে অভিনয় করেন। আবু সাঈদ পরিচালিত বাঁশি (২০০৮) চলচ্চিত্রে অভিনয় করেন। সুইটি টেলিভিশন নাটকও তৈরি করেছেন। তার শঙ্খচিল নামে একটি নাটক নির্মাণ প্রতিষ্ঠান আছে। ২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন তানভিন সুইটি । আন্দোলন চলাকালীন সময়ে তানভিন সুইটি সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে। বাঁশি (২০০৮) দি ডিরেক্টর (২০১৯) আগস্ট ১৯৭৫ (২০২১) ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার প্রতিবেদক, বিনোদন (৩০ আগস্ট ২০২১)। "২০০৪ সালের ৩০ আগস্ট সুইটির জীবনের স্মরণীয় দিন"। প্রথম আলো। সংগ্রহের তারিখ ৭ আগস্ট ২০২৪।  Rafi Hossain (মে ২৩, ২০১৫)। "Sweety: Evergreen & Eternal"। The Daily Star। সংগ্রহের তারিখ ফেব্রুয়ারি ২০, ২০১৭।  "Sweety returning to TV with 'Virus'"। The Daily Star। নভেম্বর ১১, ২০১৪। সংগ্রহের তারিখ ফেব্রুয়ারি ২০, ২০১৭।  "Delving deep into the world of acting"। The Daily Star। সেপ্টেম্বর ২৯, ২০০৮। সংগ্রহের তারিখ ফেব্রুয়ারি ২০, ২০১৭।  Rafi Hossain (জানুয়ারি ১৮, ২০১৪)। "Vivacious Sweety"। The Daily Star। সংগ্রহের তারিখ ফেব্রুয়ারি ২০, ২০১৭।  "আওয়ামী লীগের মহিলা বিষয়ক উপকমিটিতে সুইটি"। বাংলানিউজটোয়েন্টিফোর.কম। ১৯ জানুয়ারি ২০২১। সংগ্রহের তারিখ ৭ আগস্ট ২০২৪।  Sadia Khalid (জানুয়ারি ১৮, ২০১৪)। "Tanvin Sweety Gliding Through Time"। The Daily Star। সংগ্রহের তারিখ ফেব্রুয়ারি ২০, ২০১৭।  "Abu Sayeed's film "Banshi" set to release soon"। The Daily Star। নভেম্বর ২, ২০০৭। ফেব্রুয়ারি ২২, ২০১৭ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২০, ২০১৭।  "নাটকের জনপ্রিয় মুখ তানভীন সুইটির জন্মদিন আজ"। ডিবিসি নিউজ (ইংরেজি ভাষায়)। সংগ্রহের তারিখ ৭ আগস্ট ২০২৪।  "আন্দোলন নিয়ে আওয়ামীপন্থী শিল্পীদের কথোপকথন ভাইরাল"। প্রথম আলো। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "আন্দোলনে ছাত্রদের ওপর গরম পানি ঢালতে বলেন অরুণা বিশ্বাস!"। ভোরের কাগজ। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "ছাত্রদের ওপর গরম পানি ঢালতে বলেন অরুণা বিশ্বাস!"। বাংলা নিউজ ২৪। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "ছাত্রদের ওপর 'গরম পানি' ঢেলে দিতে বলেন কয়েকজন শিল্পী"। দৈনিক ইত্তেফাক। ৩ সেপ্টেম্বর ২০২৪। সংগ্রহের তারিখ ৪ সেপ্টেম্বর ২০২৪।  "Blender's Choice-The Daily Star to celebrate the best of OTT"। দ্য ডেইলি স্টার (ইংরেজি ভাষায়)। ৩১ আগস্ট ২০২৩। সংগ্রহের তারিখ ২৪ অক্টোবর ২০২৩।  ইন্টারনেট মুভি ডেটাবেজে তানভিন সুইটি (ইংরেজি)
হরিকুমার চক্রবর্তী

হরিকুমার চক্রবর্তী (১৮৮২ - ১৯৬৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। হরিকুমার চক্রবর্তী পশ্চিমবঙ্গের দক্ষিণ চব্বিশ পরগণা জেলার সোনারপুর থানার অন্তর্গত চাংড়িপোতা (সুভাষগ্রাম) গ্রামে হরিকুমার জন্মগ্রহণ করেন। তার পিতার নাম যোগেন্দ্রকুমার চক্রবর্তী। হরিকুমার চক্রবর্তী এবং মানবেন্দ্রনাথ রায় ওরফে নরেন্দ্রনাথ ভট্টাচার্যের নেতৃত্বেই স্বাধীনতা সংগ্রামের ধারার সূচনা হয় দক্ষিণ চব্বিশ পরগণা জেলায়। হরিকুমার প্রথমে অনুশীলন সমিতির সক্রিয় সদস্য ছিলেন। পরে তিনি বাঘা যতীনের যুগান্তর দলের সঙ্গে যুক্ত হন। বাঘা যতীনের নির্দেশে হরিকুমার সঙ্গীসাথীদের সাথে সুন্দরবনের গোসাবা অঞ্চলে গভীর জঙ্গলে ম্যাভেরিক জাহাজে জার্মানি থেকে পাঠানো অস্ত্রশস্ত্র ও অর্থ সংগ্রহের উদ্দেশ্যে অভিযান করতে যান। কলকাতায় হ্যারি এন্ড সন্স নামে ব্যবসায়ী প্রতিষ্ঠানের আড়ালে একটি গুপ্ত বিপ্লবী সংগঠন চালাতেন তিনি। অস্ত্র আমদানি ছিল তার দায়িত্ব। এই গুপ্ত ঘাঁটিতে তিনি গ্রেপ্তার হন ১৭ আগস্ট, ১৯১৫ সালে। এরপর ব্রিটিশ সরকার তাকে বহুদিন কারারুদ্ধ করে রাখে। সরকারী ভাষ্যে তিনি ছিলেন 'বাংলার সবথেকে ভয়ঙ্কর বিপ্লবী গোষ্ঠীর উচ্চ পর্যায়ের নেতা' ১৯২১ খ্রিষ্টাব্দের ২০ জানুয়ারি তিনি জেল থেকে ছাড়া পান। এরপর তিনি কংগ্রেসে যোগ দেন। এই সময় তিনি নেতাজী সুভাষ ও চিত্তরঞ্জন দাশের সাহচর্য পেয়েছিলেন। তিনি মহাত্মা গান্ধীর ডাকে অসহযোগ আন্দোলনে সক্রিয় ভাবে অংশ নেন। তারপর তিনি দেশবন্ধু চিত্তরঞ্জন দাশের স্বরাজ পার্টিতে যোগ দেন এবং ইনডিপেন্ডেন্স লিগের বাংলাদেশ শাখার সম্পাদক হন। স্বরাজ পার্টির কাজে জড়িত থাকার জন্য ব্রিটিশ সরকার তাকে আবার গ্রেপ্তার করে। দীর্ঘকাল কারাবাসের ফলে তিনি অসুস্থ হয়ে পড়েন। তিনি বর্মার মান্দালয় ও ইনসিন জেলে বন্দী থাকেন। ১৯২৮ খ্রিষ্টাব্দে জেল থেকে ছাড়া পেয়ে কলকাতার কংগ্রেস অধিবেশনে ভলান্টিয়ার সাবকমিটির সম্পাদক হন । কংগ্রেসের এই অধিবেশনে নেতাজির পূর্ণ স্বাধীনতা প্রস্তাবের পরিবর্তে জওহরলাল নেহরুর স্বায়ত্তশাসনের প্রস্তাব গৃহীত হওয়ায় হরিকুমার কংগ্রেস ছেড়ে আবার বিপ্লবী কর্মকাণ্ডে জড়িত হন। তিনি দক্ষিণ চব্বিশ পরগণা জেলার বিভিন্ন অঞ্চলে বিপ্লবী সংগঠন গড়ে তোলেন। এই কারণে ব্রিটিশরা আবার ১৯৩০ সালে তাকে কারাবন্দী করে। তিনি যুগান্তর দলের মুখপত্র 'স্বাধীনতা' ও র‍্যাডিকাল পার্টির 'জনতা' পত্রিকা সম্পাদনা করতেন। জেল থেকে ছাড়া পাওয়ার পর হরিকুমারের সাথে তার বন্ধু মানবেন্দ্রনাথ রায়ের আবার যোগাযোগ হয়। তারা তখন র‌্যাডিক্যাল হিউম্যানিজমের চর্চা করতে থাকেন। গোঁড়া ধার্মিক পরিবারে জন্মগ্রহণ করলেও হরিকুমার সারা জীবন যুক্তিবাদের চর্চা করেছেন। তিনি ঈশ্বর বা ধর্মে অবিশ্বাসী ছিলেন। ১৯৬৩ সালে ক্যানসার রোগে হরিকুমার চক্রবর্তীর জীবনাবসান হয়। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৪৩-৮৪৪, আইএসবিএন ৯৭৮-৮১-৭৯৫৫-১৩৫-৬ পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমবঙ্গ সরকার পৃঃ ২৫৯
ঝাঁসি

ঝাঁসি (pronunciation) উত্তর প্রদেশে অবস্থিত একটি ঐতিহাসিক শহর। উত্তর প্রদেশের সর্ব দক্ষিণে পাহুজ নদীর তীরে এর অবস্থান। ঝাঁসি জেলা এবং ঝাঁসি বিভাগের সদরদপ্তর। ঝাঁসিকে বুন্দলখন্ডের দড়জা বলা হয়। ঝাঁসি সমুদ্রপৃষ্ঠ থেকে ২৮৫ মিটার উঁচু। শহরটি রাজধানী নয়াদিল্লি থেকে ৪১৫ কিলোমিটার দূরে এবং গোয়ালিয়র থেকে ৯৯ কিলোমিটার দূরে অবস্থিত। শহরটির প্রাচীন নাম বালওয়ান্ট নগর।[তথ্যসূত্র প্রয়োজন] ১৮১৭ থেকে ১৮৫৪ সাল পর্যন্ত ঝাঁসি মারাঠা শাসকদের কর্তৃক শাসিত হয় এবং ১৮৭০ সালে ব্রিটিশ সাম্রাজ্যের অন্তর্ভুক্ত হয়। ঝাঁসির সিংহাসনের উপর দামোদর রাও এর দাবি নাকচ হলেও রানি লক্ষীবাঈ ১৮৫৭ থেকে ১৮৫৮ সালের জুন মাস পর্যন্ত ঝাঁসি শাসন করেন। কিংবদন্তি অনুসারে আচ্চার রাজা তার বন্ধু যোধপুরের রাজার সাথে প্রাসাদের ছাদে অবস্থানরত অবস্থায় যোধপুরের রাজা কে জিজ্ঞেস করলেন যে তিনি তার নতুন নির্মিত কেল্লাটি এখান থেকে দেখতে পারছেন কিনা। উত্তরে তিনি বলেছিলেন তিনি খুব সামান্যই ঠাহর করতে পারছেন। আঞ্চলিক ভাষায় যার উচ্চারণ ‘ঝায়নসি’। পরবর্তীতে লোকমুখে এই শব্দটি বিকৃত হয়ে ঝাঁসি রূপ লাভ করে। ঝাঁসির দুর্গ মধ্য ভারতের একটি গুরুত্বপূর্ণ দুর্গ। দুর্গটি তৈরি করা হয়েছিল উঁচু পাথরের উপর যা থেকে সমগ্র শহর এবং তার আশেপাশের এলাকা নিয়ন্ত্রণ করা হতো। ১৮০৪ থেকে ১৮৫৩ সাল পর্যন্ত এই শহরটি মারাঠা সাম্রাজ্যের অধীনে একটি প্রাদেশিক রাজ্যের রাজধানী হিসেবে ভূমিকা পালন করে। এরপর এটি ব্রিটিশ ভারতের অন্তর্ভুক্ত হয়। ২০১১ সালের আদমশুমারি অনুসারে ঝাঁসি মোট জনসংখ্যা ১,৯৯৮,৬০৩ জন। শহরে বসবাসকারী জনসংখ্যার সংখ্যা ৫৪৭,৬৩৮ জন। ঝাঁসির শিক্ষার হার ৮৩.০২% যা সমগ্র রাজ্যের শিক্ষার হারের ৬৭.৬৮% এর চেয়ে বেশি। জনসংখ্যার ৮৯০ জন নারীর বিপরীতে ১০০০ জন পুরুষ। জনবসতির দিকে থেকে ঝাঁসি ভারতে ২৩১ তম শহর। উল্লেখযোগ্য ভ্রমণের স্থান গুলো হলো, ঝাঁসির দুর্গ, সরকারি যাদুঘর এবং রানী মহল, কারগুন্জি জৈন মন্দির। "Jhansi City Census 2011 data"। www.census2011.co.in। Census 2011 - Census of India। ২০১১।  একের অধিক |শিরোনাম= এবং |title= উল্লেখ করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; censusjhansi2011 নামের সূত্রটির জন্য কোন লেখা প্রদান করা হয়নি
ভূতনাথ ভট্টাচার্য

ভূতনাথ ভট্টাচার্য (১৯০৬ - ১৯৯২) একজন ভারতীয় স্বাধীনতা সংগ্রামী । তিনি দক্ষিণ চব্বিশ পরগণা জেলার মজিলপুর শহরে জন্ম গ্রহণ করেন । ১৯৩০ খ্রিস্টাব্দে গান্ধীজির ডাকে ভারতে লবণ আইন অমান্য আন্দোলনে ভূতনাথ ভট্টাচার্য দক্ষিণ চব্বিশ পরগণা জেলায় নেতৃত্ব দিয়েছিলেন । তিনি বেঙ্গল ভলান্টিয়ারের এই অঞ্চলের অধিনায়ক ছিলেন । তার ডাকে এখানকার বহু যুবক স্বাধীনতা আন্দোলনে যোগদান করেছিলেন । ১৯৩২ খ্রিস্টাব্দে ওয়াটসন হত্যা মামলায় তিনি গ্রেপ্তার হন । এরপর তিনি ছয় বছর কারাদণ্ড ভোগ করেন । জেলে থাকাকালীন তিনি মার্কসীয় দর্শনের প্রতি আগ্রহী হন । ১৯৩৮ সালে মুক্তি পেয়ে তিনি ভারতের কমিউনিস্ট পার্টির সক্রিয় কর্মী হন । তিনি দক্ষিণ চব্বিশ পরগণা জেলার কমিউনিস্ট পার্টির সংগঠক ছিলেন । পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমবঙ্গ সরকার পৃঃ ২৬১
দুর্গাদাস বন্দ্যোপাধ্যায়

দুর্গাদাস বন্দ্যোপাধ্যায় (৪ ডিসেম্বর, ১৮৯৩ - ২০ জুন, ১৯৪৩) একজন বিখ্যাত বাঙালি অভিনেতা । তিনি বর্তমান পশ্চিমবঙ্গের দক্ষিণ চব্বিশ পরগণা জেলার দক্ষিণ গড়িয়ার সন্নিহিত কালিকাপুর গ্রামের এক বর্ধিষ্ণু জমিদার বংশে জন্মগ্রহণ করেন । ব্যোমকেশ ইনস্টিটিউশনে কিছুদিন পড়ার পর ইন্ডিয়ান স্কুল অব আর্টসে ভরতি হন। তিনি আর্ট স্কুল থেকে কৃতিত্বের সঙ্গে পাস করেন। গিরিশচন্দ্র ঘোষের সংস্পর্শে তিনি অভিনয়কেই পেশা হিসাবে বেছে নেন । তিনি কলকাতার ম্যাডান থিয়েটারে নির্বাক চলচ্চিত্রের বর্ণনা লেখার কাজ গ্রহণ করেন । ১৯২১ থেকে ১৯৩২ সালের মধ্যে মোট ২২টি নির্বাক চলচ্চিত্রে এবং তারপর ১৬টি সবাক চলচ্চিত্রে অভিনয় করেন । দুর্গেশনন্দিনী চলচ্চিত্রে ওসমানের ভূমিকায় তিনি সবাইকে মুগ্ধ করেছিলেন । তিনি একজন দক্ষ নাট্যভিনেতা ছিলেন । তিনি অন্তত ৪৬টি নাটকে অভিনয় করেন । ১৯২৩ সালে স্টার থিয়েটারে কর্ণাজুন নাটকে বিকর্ণের ভূমিকায় কৃতিত্ব দেখান । ১৯২৫ সালে চিরকুমার সভা নাটকে তিনি রবীন্দ্রনাথ ঠাকুরের প্রশংসা পান । তার অভিনীত কর্ণার্জুন, খনা, শকুন্তলা নাটকগুলির রেকর্ড এখনও জনপ্রিয় । দুর্গাদাস বন্দ্যোপাধ্যায় মাত্র ৫০ বছর বয়েসে মারা যান । সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ২৯৪, আইএসবিএন ৯৭৮-৮১-৭৯৫৫-১৩৫-৬ পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমবঙ্গ সরকার পৃঃ ২৭৭ আইএমডিবিতে দুর্গাদাস বন্দ্যোপাধ্যায়
ভিয়েনতিয়ান ইন্টারন্যাশনাল স্কুল

ভিয়েনতিয়ান ইন্টারন্যাশনাল স্কুল (ভিআইএস) হল ভিয়েতনামের লাওসের একমাত্র আন্তর্জাতিক স্কুল, যেটি কিন্ডারগার্টেন-১২ শ্রেণীর জন্য আন্তর্জাতিক স্নাতক পরীক্ষার সুযোগ দিয়ে থাকে। ভিআইএস হলো লাওসে ডাব্লিউএএসসি, সিআইএ, এবং আইবি কর্তৃক অনুমোদিত একমাত্র স্কুল। ভিয়েনতিয়ান ইন্টারন্যাশনাল স্কুল হল ভিয়েনতিয়ান লাওসের আন্তর্জাতিক স্নাতকধারী বৈশ্বিক স্কুল, যেটি ১৯৯১ সালে প্রতিষ্ঠিত হয়েছে। বর্তমানে ভিআইএসে দ্বাদশ শ্রেণী পর্যন্ত ৪৯৫ জন শিক্ষার্থী পড়াশুনা করেন। ভিআইএস তিনটি আইবি প্রোগ্রামের সুযোগ দিয়ে থাকে; ৪-১০ বছরের জন্য পিওয়াইপি, ১১-১৫ বছরের জন্য এমওয়াইপি এবং একাদশ-দ্বাদশ শ্রেণীতে ১৬-১৮ বছরের জন্য আইবি ডিপ্লোমা। সকল প্রাইমারি শ্রেণীতে একজন শিক্ষক থাকেন, যিনি শিক্ষার কাজে সাহায্য করে থাকেন। প্রতি শ্রেণীকক্ষে সর্বোচ্চ ২২ জন ছাত্র পড়ার সুবিধা রয়েছে। এই স্কুলে প্রায় ৪৬টি ভিন্ন ভিন্ন দেশের ছাত্র রয়েছে। তবে কোন নির্দিষ্ট জাতির ছাত্র ২৩%-এর বেশি নয়। ভিআইএস-এর পরিবারগুলো মূলত দূতাবাস, বেসরকারি উন্নয়ন ও সাহায্য সংস্থা এবং দ্রুত বিস্তার লাভ করা আন্তর্জাতিক ব্যবসায়িক অঞ্চল থেকে আসে। যেসকল ছাত্র ভিআইএস থেকে পাশ করে তারা যুক্তরাজ্য, কানাডা, অস্ট্রেলিয়া, সিঙ্গাপুর, ব্রিটেন, থাইল্যান্ড, নিউজিল্যান্ড, নেদারল্যান্ডসের মতো দেশগুলোর বিশ্ববিদ্যালয়ে পড়ে থাকে। এই স্কুলটি নির্বাচিত ট্রাস্টি বোর্ড দ্বারা পরিচালিত হয়। নয়জন বাবা-মার এই দলটি বিভিন্ন নিয়ম-কানুন, অর্থনৈতিক মতামত ও নির্দেশনা দিয়ে থাকে। এই স্কুলের প্রধানরা হলেন, জেইন ম্যাকগি, যিনি স্কুলের প্রধান হিসেবে দায়িত্ব পালন করেন, তিনি প্রাইমারি প্রিন্সিপাল যিনি কিন্ডারগার্টেন থেকে পঞ্চম শ্রেণী পর্যন্ত সকল শিক্ষার বিষয় পরিচালনা করেন। তাছাড়া রয়েছে টিনা সানটিল্লি একজন সেকেন্ডারি প্রিন্সিপাল, যিনি ষষ্ঠ শ্রেণী থেকে দ্বাদশ শ্রেণীর শিক্ষা কার্যক্রম পরিচালনা করেন। ভিআইএস হলো মেকং রিভার ইন্টারন্যাশনাল স্কুল এসোসিয়েশনের (এমআরআইএসএ) সদস্য, ফলে ছাত্ররা বিভিন্ন খেলাধুলার প্রতিযোগিতা ও সাংস্কৃতিক অনুষ্ঠান থাইল্যান্ড, ভিয়েতনাম এবং কম্বোডিয়ার আন্তর্জাতিক স্কুলগুলোর সাথে অংশ নিতে পারে। এই স্কুলটি ইস্ট এশিয়া রেজিয়নাল কাউন্সিল অফ ওভারসিস স্কুলস (ইএআরসিওএস) এরও সদস্য, যেটি বিভিন্ন স্কুলকে তাদের অনুষদ উন্নয়নের জন্য সাহায্য করে থাকে। স্কুলটি ইন্টারন্যাশনাল স্কুল কাউন্সিল, দ্য ওয়েস্টার্ণ এসোসিয়শান অফ স্কুলস এন্ড কলেজেস এবং আন্তর্জাতিক স্নাতোকধারী স্বীকৃতপ্রাপ্ত। ভিআইএস হলো লাওসের একমাত্র স্কুল যেটি এই সকল এসোসিয়েশানের সদস্য। ভিআইএস ২০০৮ সালের আগস্টে নতুন সুবিধা যোগ করে, এতে স্কুলে অধিক ছাত্র ভর্তি করে ও ছাত্রদের নতুন পরিবেশ প্রধান করে শিক্ষার সুযোগকে আরও বাড়িয়ে দেয়া হয়। সাম্প্রতিক সময়ে স্কুলে একটি পুল ও স্বাস্থ্যসেবা কেন্দ্র তৈরি করেছে, যেটি স্কুলের ছাত্ররা ও স্কুল কর্তৃপক্ষরা ব্যবহার করতে পারে। ভিআইএসে ৬টি প্রধান বিল্ডিং রয়েছে; একটি প্রধান অফিস, ২ তলা প্রাইমারি বিল্ডিং, ৩ তলা সেকেন্ডারি বিল্ডিং, লাইব্রেরি, ক্যান্টিন এবং নতুন তৈরি করা স্বাস্থ্যসেবা কেন্দ্র। তাছাড়া এখানে আরও সুবিধা রয়েছে, যেমন: দুটি ফুটবল পিচ, দুটি বাস্কেটবল কোর্ট, একটি ব্ল্যাক বক্স থিয়েটার (সেকেন্ডারি বিল্ডিংয়ের ভেতর) এবং স্বাস্থ্যসেবা কেন্দ্রের পাশে একটি সুইমিং পুল। "সংরক্ষণাগারভুক্ত অনুলিপি" (পিডিএফ)। ২৬ মে ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ নভেম্বর ২০১৮।  Official school website টেমপ্লেট:International schools in Laos
মাধ্যমিক বিদ্যালয়

মাধ্যমিক বিদ্যালয় বা উচ্চ বিদ্যালয় এমন শিক্ষাপ্রতিষ্ঠান যেখানে মাধ্যমিক স্তরের শিক্ষা প্রদান করা হয় এবং শিক্ষার্থীরা তাদের প্রাথমিক শিক্ষা সম্পন্ন করার পর এ স্তরে শিক্ষা গ্রহণে সুযোগ পায়। মাধ্যমিক স্তরের শিক্ষা শেষে একজন উত্তীর্ণ শিক্ষার্থী মহাবিদ্যালয়ে শিক্ষা গ্রহণের উপযুক্ত হয়। এটি প্রাইমারি ও কলেজের মাঝে সেতু বন্ধন হিসাবে কাজ করে। সাধারণত ১১ থেকে ১৮ বছর বয়সীরা এ স্তরের শিক্ষা প্রতিন্ঠানগুলোতে পড়াশোনা করে। "SECONDARY SCHOOL Definition & Usage Examples"। Dictionary.com (ইংরেজি ভাষায়)। সংগ্রহের তারিখ ২০২৩-১১-১১।  https://dictionary.cambridge.org/dictionary/english/secondary-school
পেপার রিসার্চ ইন্সটিটউশন

পেপার রিসার্চ স্টেশন (পিআরএস) (ইংরেজি: Pepper Research Station (PRS)) কেরালা কৃষি বিশ্ববিদ্যালয়ের অধীনে ভারতের সবচেয়ে পুরোনো ইন্সটিটিউশনগুলোর একটি। এটি পান্নিয়ুর, কান্নুরে অবস্থিত। পিআরএস ১৯৫২ সালে শুরু হয় এবং ১৯৫২ সালে কেরালা কৃষি বিশ্ববিদ্যালয়ের অধীনে আসে। প্রতিষ্ঠানটি কৃত্রিমভাবে পরাগরায়নকৃত প্রথম কালো মরিচের একটি প্রজাতি উদ্ভাবনের জন্যে বিখ্যাত, যার নাম পেনিয়োর ওয়ান। "Pepper research station to get a new lease of life"। The Hindu। সংগ্রহের তারিখ ১৮ সেপ্টেম্বর ২০১৭।  "New method to boost pepper production developed in PRS Panniyoor"। দ্য হিন্দু। সংগ্রহের তারিখ ১৮ সেপ্টেম্বর ২০১৭।  প্রাতিষ্ঠানিক ওয়েবসাইট
নৃপেন্দ্র নারায়ণ সরকারি উচ্চ বিদ্যালয়

নৃপেন্দ্র নারায়ণ সরকারি উচ্চ বিদ্যালয় ( সংক্ষেপে: এনএন উচ্চ বিদ্যালয়) নামে পরিচিত। পঞ্চগড় জেলার দেবীগঞ্জে ১৯০৬ সালে প্রতিষ্ঠিত হয় এই বিদ্যালয়। ১৯০৬ খ্রিস্টাব্দে প্রতিষ্ঠিত বিদ্যালয়টি প্রতিষ্ঠা লগ্নে এনএন উচ্চ বিদ্যালয় নামে পরিচয় বহন করে। এই বিদ্যালয়টি প্রতিষ্ঠা করেন মহারাজা নৃপেন্দ্র নারায়ন। ওই সময় স্কুলটির নামকরণ করেন, "নৃপেন্দ্রনারায়ণ ইংলিশ স্কুল" পর্যায়ক্রমে সময়ের সাথে সামঞ্জস্য রেখে বিদ্যালয়টির নাম পরিবর্তন হয়ে নৃপেন্দ্র নারায়ন সরকারি উচ্চ বিদ্যালয় সংক্ষেপে এন এন সরকারি উচ্চ বিদ্যালয় নামে পরিচয় বহন করছে। তৎকালীন আসাম, জলপাইগুড়ি, কুচবিহার, রংপুরসহ বিভিন্ন অঞ্চলের জনগোষ্ঠী এই প্রতিষ্ঠান থেকে শিক্ষা অর্জন করেছেন। ২৫ একর জমির উপর প্রতিষ্ঠিত বিদ্যালয়টিতে অসংখ্য জ্ঞানী-গুণী, প্রথিতযশারা পড়াশুনা করেছেন। ২৬টি কক্ষ নিয়ে গঠিত একাডেমিক ভবন, রয়েছে বিজ্ঞানাগার, হলরুম, শিক্ষক কমনরুম, কম্পিউটার রুম এবং নামাজঘরসহ প্রয়োজনীয় ভৌত অবকাঠামো। বিদ্যালয়টি মনোরম দৃষ্টিনন্দন এলাকায় অবস্থান করছে। বিদ্যালয়টিতে খেলাধুলার পাশাপাশি ক্রীড়া ও সাংস্কৃতিক বিনোদন সমানতালে হয়ে থাকে। বিদ্যালয়টি ২৬ কক্ষের একাডেমিক ভবন, বিজ্ঞানাগার, হলরুম, শিক্ষক কমনরুম, কম্পিউটার রুম এবং নামাজঘরসহ প্রয়োজনীয় ভৌত অবকাঠামো নিয়ে গঠিত। দিনাজপুর শিক্ষা বোর্ড এর ওয়েবসাইট "দেবীগঞ্জ উপজেলা - বাংলাপিডিয়া"। bn.banglapedia.org। সংগ্রহের তারিখ ২০২৩-০৫-১৫।
এইচ.এম.পি উচ্চ বিদ্যালয়, সুনামগঞ্জ

এইচ.এম.পি উচ্চ বিদ্যালয় সুনামগঞ্জে ১৯৩৭ ইংরেজি সনে স্থাপিত হয়। এটি ব্রিটিশ ভারতীয় আমলের প্রাচীনতম ও ঐহিত্যবাহী বিদ্যাপীঠ।সুনামগঞ্জ শহরের কেন্দ্রস্থলে, সুনামগঞ্জ স্টেডিয়ামের পাশে অবস্থিত। বিদ্যালয়টি সুনামগঞ্জের শ্রেষ্ঠ বিদ্যালয় হিসেবে সর্বজন স্বীকৃত। এইচ.এম.পি.উচ্চ বিদ‌্যালয় এর পূর্ণ নাম হচ্ছে হাজী মকবুল পুরকায়স্থ উচ্চ বিদ‌্যালয়। বিদ‌্যালয়টি সুনামগঞ্জ শহরের প্রাণ কেন্দ্রে সুনামগঞ্জ স্টেডিয়ামের পূর্ব পাশে অবস্থিত। এইচ.এম.পি.উচ্চ বিদ‌্যালয় ১৯৩৭ খ্রিঃ প্রতিষ্ঠিত হয়। এইচ.এম.পি.উচ্চ বিদ‌্যালয় এন্ড কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণীর শিক্ষার্থীদের বিজ্ঞান/বাণিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীদের নিজ পছন্দমত বিভাগ নির্বাচনের স্বাধীনতা রয়েছে । এইচ.এম.পি.উচ্চ বিদ‌্যালয় এন্ড কলেজ জাতীয় শিক্ষাক্রমের অধীনে প্রাথমিক, নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা মাধ্যমে শিক্ষাদান করে থাকে। বিজ্ঞান বিভাগের জন্য এই প্রতিষ্ঠানে আছে পদার্থ বিজ্ঞান ল্যাব, রসায়ন ল্যাব, জীব বিজ্ঞান ল্যাব। এছাড়াও সকলের প্রয়োজন মোতাবেক রয়েছে কম্পিউটার ল্যাব। কলেজে একটি সমৃদ্ধ গ্রন্থাগার আছে। গ্রন্থাগারে দৈনিক, সাপ্তাহিক, পাক্ষিক এবং মাসিক পত্র-পত্রিকা ছারাও প্রায় ৫ হাজার বই আছে। গ্রন্থাগারকে ক্রমাগত সমৃদ্ধ করা হচ্ছে এবং তা ধীরে ধীরে একটি মানসম্মত গ্রন্থাগারে পরিনত হচ্ছে। বিদ‌্যালয়ে একাদশ ও দ্বাদশ শ্রেণিতে পাঠদানের ব‌্যবস্থাও চালু আছে। বছরের শুরুতে শীতকালীন বার্ষিক ক্রীড়া প্রতিযোগিতা অনুষ্ঠিত হয়। বছরের শুরুতে শীতকালীন বার্ষিক ক্রীড়া প্রতিযোগিতা অনুষ্ঠিত হয়। উক্ত প্রতিষ্ঠানে রয়েছে স্কাউট এর কার্যক্রম। প্রতিষ্ঠানের সকল প্রকার প্রোগ্রামে স্কাউট সদস্যরা বিশেষ ভূমিকা পালন করে আসছে। [১][স্থায়ীভাবে অকার্যকর সংযোগ] https://www.schoolandcollegelistings.com/XX/Unknown/1571011609868510/H.M.P-High-School%2CSunamganj এইচ.এম.পি.উচ্চ বিদ্যালয় এন্ড কলেজ http://amadersunamganj.com/2019/01/27/%E0%A6%8F%E0%A6%87%E0%A6%9A-%E0%A6%8F%E0%A6%AE-%E0%A6%AA%E0%A6%BF-%E0%A6%89%E0%A6%9A%E0%A7%8D%E0%A6%9A-%E0%A6%AC%E0%A6%BF%E0%A6%A6%E0%A7%8D%E0%A6%AF%E0%A6%BE%E0%A6%B2%E0%A7%9F%E0%A7%87%E0%A6%B0/ ওয়েব্যাক মেশিনে আর্কাইভকৃত ২০ মে ২০২১ তারিখে এইচ.এম.পি উচ্চ বিদ্যালয়ের বার্ষিক ক্রীড়া প্রতিযোগিতা ২০১৯
মহাবিদ্যালয়

মহাবিদ্যালয় বা কলেজ হল উচ্চ বিদ্যালয় এবং বিশ্ববিদ্যালয়ের মাঝামাঝি এমন শিক্ষা প্রতিষ্ঠান, যেখানে প্রাপ্ত বয়স্কদের শিক্ষা দেওয়া হয়। ইংরেজি ভাষায় মহাবিদ্যালয় বলতে সাধারণত "কলেজ" শব্দটি ব্যবহার করা হয়। তবে ইংরেজিতে "কলেজ" শব্দটি আরও উচ্চস্তরের শিক্ষা প্রতিষ্ঠানও নির্দেশ করা হতে পারে, যেমন "টেকনিক্যাল কলেজ", অর্থাৎ কারিগরি উচ্চশিক্ষা প্রতিষ্ঠান। এছাড়া আরেক ধরনের "কলেজ" রয়েছে যেখানে শিক্ষার্থীগণ মাধ্যমিক স্তর থেকে 'এ' লেভেল (A level) পর্যন্ত শিক্ষাগ্রহণের সুযোগ পায়। উইকিপিডিয়ার সহপ্রকল্পেমহাবিদ্যালয় উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবই হতে পাঠ্যবই উইকিবিশ্ববিদ্যালয় হতে শিক্ষা উপকরণ
তাসমিমা হোসেন

তাসমিমা হোসেন (জন্ম: ১২ জানুয়ারি ১৯৫১) একজন বাংলাদেশী সাংবাদিক এবং বাংলাদেশ জাতীয় সংসদের সাবেক সংসদ সদস্য। তিনি বর্তমানে দৈনিক ইত্তেফাক ও অনন্যা (ম্যাগাজিন) এর সম্পাদক হিসেবে দায়িত্ব পালন করছেন। বাংলাদেশের জাতীয় দৈনিকসমূহের মধ্যে তিনিই প্রথম নারী সম্পাদক হিসেবে দায়িত্ব গ্রহণ করেন। তাসমিমা হোসেন ১৯৫১ সালে পুরানো ঢাকার গেন্ডারিয়ায় জন্মগ্রহণ করেন। ঢাকা বিশ্ববিদ্যালয় থেকে তিনি উচ্চতর শিক্ষা গ্রহণ করেন। ১৯৯৬ সালের বাংলাদেশের সাধারণ নির্বাচনে তিনি পিরোজপুর-২ আসন থেকে সংসদ সদস্য নির্বাচিত হন। ১৯৮৮ সাল থেকে ২০১৪ সাল পর্যন্ত তিনি ‘অনন্যা’ নামে একটি পাক্ষিক সাময়িকী সম্পাদনা ও প্রকাশ করেছেন। ২০১৪ সালে তিনি দৈনিক ইত্তেফাক পত্রিকার ভারপ্রাপ্ত সম্পাদক হিসেবে দায়িত্ব গ্রহণ করেন এবং ২০১৮ সালের জুলাইয়ে তিনি সম্পাদক হিসেবে দায়িত্ব গ্রহণ করেন। ব্যক্তিগত জীবনে তাসমিমা হোসেন ঢাকা বিশ্ববিদ্যালয়ে অধ্যয়নরত অবস্থায় আনোয়ার হোসেন মঞ্জুর সাথে বিবাহ বন্ধনে আবদ্ধ হন। যিনি শেখ হাসিনার তৃতীয় মন্ত্রীসভায় পানি সম্পদ মন্ত্রণালয়ের মন্ত্রী হিসেবে দায়িত্ব পালন করেন। এই দম্পত্তির চার সন্তান রয়েছে। "জন্মদিনে ভালোবাসায় সিক্ত তাসমিমা হোসেন"।  "ইত্তেফাকের প্রথম নারী সম্পাদক তাসমিমা হোসেন"।  "তাসমিমা হোসেন ইত্তেফাকের সম্পাদক"। সমকাল (ইংরেজি ভাষায়)। ২৫ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৯।  "দৈনিক ইত্তেফাকের সম্পাদক হলেন তাসমিমা হোসেন"। ৪ জুলাই ২০১৮। [স্থায়ীভাবে অকার্যকর সংযোগ] "জাতীয় দৈনিকের ইতিহাসে প্রথম নারী সম্পাদক তাসমিমা হোসেন"। নিউজ২৪ টিভি। সংগ্রহের তারিখ ২৯ জানুয়ারি ২০১৯।  "এ সপ্তাহের সাক্ষাৎকার: তাসমিমা হোসেন"। ১৪ সেপ্টেম্বর ২০১৬ – www.bbc.com-এর মাধ্যমে।  "জাতীয় দৈনিকের প্রথম নারী সম্পাদক তাসমিমা হোসেন"।  "ইত্তেফাকের সম্পাদক হলেন তাসমিমা হোসেন - রাজধানী - The Daily Ittefaq"। ১৯ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৮।
তরুণাস্থি

তরুণাস্থি (ইংরেজি: cartilage) এক ধরনের যোজক কলা। এটি অস্থির মতো শক্ত নয়। তরুণাস্থিতে রক্তনালী থাকে না। এর কোষগুলোতে ব্যাপনের মাধ্যমে বিভিন্ন উপাদান সরবরাহ করা হয়। তাই তরুণাস্থির বৃদ্ধি ও মেরামত ধীর গতিতে হয়। তরুণাস্থিতে স্নায়ুকোষও নেই। এটি ক্ষতিগ্রস্ত হলেও ব্যাথা অনুভূত হয় না। তবে তরুণাস্থি ভেঙ্গে গিয়ে যদি টেনডন ও মাংসপেশী ক্ষতিগ্রস্ত হয় তাহলে ব্যাথা অনুভূত হবে। এর কোষগুলো একক ও জোড়ায় জোড়ায় খুব ঘনভাবে স্থিতিস্থাপক মাতৃকাতে বিস্তৃত থাকে। তরুণাস্থি কোষগুলো থেকে কন্ড্রিন নামক এক ধরনের শক্ত,ঈষদচ্ছ রাসায়নিক বস্তু বের হয়। মাতৃকা কন্ড্রিন দিয়ে গঠিত, এর বর্ণ হালকা নীল। জীবিত অবস্থায় তরুণাস্থি কোষের প্রোটোপ্লাজম খুব স্বচ্ছ এবং নিউক্লিয়াসটি গোলাকার থাকে। কন্ড্রিনের মাঝে গহ্বর দেখা যায় এগুলোকে ক‍্যাপসুল বা ল‍্যাকিউন বলে। এর ভিতর কন্ড্রোব্লাস্ট এবং কন্ড্রোসাইট থাকে। সব তরুণাস্থি একটি তন্তুময় যোজক কলা নির্মিত আবরণী দিয়ে পরিবেষ্টিত থাকে, একে পেরিকন্ড্রিয়াম বলে। এই আবরণটি দেখতে চকচকে সাদা, তাই আমরা সাধারণত তরুণাস্থিকে সাদা, নীলাভ এবং চকচকে দেখতে পাই। তরুণাস্থির কোষ (chondrocytes) প্রধানত মাইটোসিস (mitosis) বিভাজনের মাধ্যমে বৃদ্ধি পায়। মাইটোসিস হল একটি কোষ বিভাজন প্রক্রিয়া যার মাধ্যমে একটি কোষ দুটি সঠিকভাবে অনুরূপ কোষে বিভক্ত হয়, যা তরুণাস্থির কোষের সংখ্যা বৃদ্ধি করে এবং তাদের কার্যকারিতা বজায় রাখে। তরুণাস্থির কোষগুলির বৃদ্ধির আরেকটি গুরুত্বপূর্ণ প্রক্রিয়া হল এন্ডোক্রোন্ড্রাল অস্যিফিকেশন (endochondral ossification), যেখানে তরুণাস্থির কোষগুলি প্রথমে মাইটোসিসের মাধ্যমে সংখ্যা বৃদ্ধি করে এবং পরে হাড়ে রূপান্তরিত হয়। এই প্রক্রিয়ায়, তরুণাস্থির কোষগুলি ক্রমান্বয়ে হাইপারট্রফিক চন্দ্রোসাইট (hypertrophic chondrocytes) এ পরিণত হয় এবং তাদের চারপাশের ম্যাট্রিক্স মিনারেলাইজ করে, যা পরে হাড়ের টিস্যুতে রূপান্তরিত হয়। কনড্রিন (ইংরেজি: chondrin তরুণাস্থির ম্যাট্রিক্স) এ কোলাজেন ও ইলাস্টিন প্রোটিন নির্মিত বিভিন্ন তন্তু এবং কনড্রোসাইট (ইংরেজি: chodrocytes তরুণাস্থির কোষ) থাকে। কনড্রোসাইটের গুচ্ছকে ল্যাকুনা (ইংরেজি: lacuna) বলে। তরুণাস্থির আবরণকে পেরিকন্ড্রিয়াম (ইংরেজি: perichondium) বলে।পেরিকন্ড্রিয়াম চকচকে সাদা,তাই সাধারণত তরুণাস্থিকে সাদা,নীলাভ এবং চকচকে দেখা যায়। তরুণাস্থি বিভিন্ন অঙ্গের চাপ ও টান প্রতিরোধ করে। অস্থিসন্ধিতে তরুণাস্থি অস্থির প্রান্তভাগকে ঘর্ষণের হাত থেকে রক্ষা করে। ম্যাট্রিক্সের গঠন-প্রকৃতি অনুযায়ী তরুণাস্থি চার ধরনের। হায়ালিন তরুণাস্থি পীত তন্তুময় তরুণাস্থি শ্বেত তন্তুময় তরুণাস্থি ক্যালসিফায়েড বা চূনময় তরুণাস্থি ড. মোঃ আবদুল আলীম (২০১৭)। জীববিজ্ঞান ২য় পত্র। মুবীন পাবলিকেশনস।
এনডিটিভি ইন্ডিয়া

এনডিটিভি ইন্ডিয়া হলো ভারতের এনডিটিভি'র মালিকানাধীন হিন্দি ভাষার খবর সম্প্রচারকারী চ্যানেল। এটি ২০০৩ সালে সম্প্রচার যাত্রা শুরু করে। ২০১৬ সালের জুন মাসে এনডিটিভি সিদ্ধান্ত নেয়, এনডিটিভি ইন্ডিয়া ও এনডিটিভি স্পাইস নামে দুটি আলাদা চ্যানেল যুক্তরাজ্যে যাত্রা শুরু করবে। এনডিটিভি কর্তৃক ২০০৩ সালে ২৪ ঘণ্টা হিন্দি ভাষার খবর সম্প্রচারকারী চ্যানেল হিসেবে এনডিটিভি ইন্ডিয়া এবং ২৪ ঘণ্টা ইংরেজি ভাষার খবর সম্প্রচারকারী চ্যানেল হিসেবে এনডিটিভি ২৪×৭ যাত্রা শুরু করে। এনডিটিভির সাংবাদিকরা বলেছেন, প্রধানমন্ত্রী নরেন্দ্র মোদির সমালোচনামূলক গল্প চালানো থেকে বিরত রাখার লক্ষ্যে তারা ভীতিপ্রদর্শনের মুখোমুখি হয়েছেন। অভিজ্ঞান প্রকাশ রাবিশ কুমার তারুণ পারইয়ানি কদমবিনি শর্মা নাগমা শাহার শারিখ খান এনডিটিভি এনডিটিভি ২৪×৭ "NDTV India"।  "NDTV India & NDTV Spice to launch in UK"। BizAsia। ১৪ জুন ২০১৬। ২৬ জুন ২০১৬ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৬।  "Prannoy Roy: Executive Co-Chairperson NDTV Group"। সংগ্রহের তারিখ ৯ মে ২০১৫।  "NDTV India ordered to go off air for a day"। The Hindu। ৪ নভেম্বর ২০১৬। সংগ্রহের তারিখ ৪ নভেম্বর ২০১৬।  "NDTV India ordered off air on Nov 9 over coverage of Pathankot attack"। Hindustan Times। 3 November 2016। সংগ্রহের তারিখ ৪ নভেম্বর ২০১৬।  "Show cause notice to news channel on Pathankot attack coverage"। The Economic Times। ২৭ জানুয়ারি ২০১৬।  "Indian journalists say they intimidated, ostracized if they..."। Reuters (ইংরেজি ভাষায়)। ২৭ এপ্রিল ২০১৮। সংগ্রহের তারিখ ২৬ মার্চ ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) About NDTV India Hindi News